《念奴娇 冬月》
元代·洪希文

月华似水，正同云天气，流光如烁。冷气射入寒瘁竦，走下深帘重幕。十二琼楼，三千玉斧，手冻恁谁断。乘鸾女子，为伊再三惊愕。回顾玉露凄清，恐非人世，怎敢轻谐谑。上界神仙官府足，肝胆骤然倾落。冻合关河，光摇牛斗，飞起横江鹤。平明起视，雪封枝上梅萼。

作者简介：元（公元一二八二年至一三六六年）字汝质，号去华山人，莆田人，洪岩虎之子。生于元世祖至元十九年，卒于惠宗至正二十六年，年八十五岁。尝官训导。希文的诗风，清遒激壮，有续轩渠集十卷，《四库总目》行于世。